Σ.Ρ.
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΠΡΟΣΤΑΣΙΑΣ ΤΟΥ ΠΟΛΙΤΗ
ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ
ΔΙΕΥΘΥΝΣΗ ΤΡΟΧΑΙΑΣ
ΑΡΙΘ. ΠΡΩΤ.: 2501/16/42-στ'

Αθήνα, 28 Ιανουαρίου 2010
ΠΡΟΣ
1) Γ.Α.Δ. Αττικής και θεσσαλονίκης.
2) Γ.Α.Δ. Περιφέρειας
3)Δ/νσεις Τροχαίας Αττικής και θεσ/νίκης.
4)Α.Δ. Χώρας
5)Δ/νσεις Αστυν. Γ.Α.Δ.Α και Γ.Α.Δ.Θ. ΚΟΙΝΟΠΟΙΕΙΤΑΙ
1)Γραφεία κ.κ Υπουργού. - Υφυπουργού. Προστασίας του Πολίτη
2)Γραφείο κ. Γενικού Γραμματέα Δημόσιας Τάξης
3)Γραφεία κ.κ. Αρχηγού - Υπαρχηγού -Προϊσταμένου Επιτελείου / ΑΕΑ.
4)Γραφεία κ.κ. Γενικών Επιθεωρητών Αστυνομίας Νοτίου και Βορείου Ελλάδος
5)Γραφείο κ. Προϊστάμενου .Κ.Α.Τ./Α.Ε.Α.
6) Γραφείο Τύπου/Α.Ε.Α
7) Υπουργείο Εσωτερικών, Αποκέντρωσης και Ηλεκτρονικής Διακυβέρνησης Γενική Δ/νση Τοπικής Αυτ/σης 
Σταδίου 27 
Τ.Κ. 101 83-Αθήνα

ΘΈΜΑ: Παράνομες διαφημιστικές πινακίδες - Εφαρμογή αυτόφωρης διαδικασίας.
ΣΧΕΤ: α) 2501/16/42-β' από 22-9-2009 διαταγή μας.                                 β) 2501/16/42-γ' από 5-10-2009 διαταγή μας                                      γ) 2501/16/42-ε' από 26-11-2009 διαταγή μας                              δ) 4422/εγκ. 9 από 13-11-2009 Εισαγγ. Αρείου Πάγου.
1.       Διαπιστώνεται ότι, παρά τις οδηγίες - κατευθύνσεις του Αρχηγείου και τη δραστηριότητα των Υπηρεσιών σας, κατά μήκος του οδικού δικτύου της Χώρας, αλλά και μέσα στις πόλεις, όχι μόνο εξακολουθούν να παραμένουν στις θέσεις τους οι παράνομες διαφημιστικές πινακίδες, αλλά και αυξάνεται θεαματικά ο αριθμός τους, με αποτέλεσμα το πρόβλημα αυτό να αναδεικνύεται ως ένα από τα σοβαρότερα και χρονίζοντα για την οδική ασφάλεια, δεδομένου ότι ελλοχεύει διαρκώς ο κίνδυνος τροχαίων ατυχημάτων εξαιτίας της απόσπασης της προσοχής των οδηγών ιδιαίτερα σε σημεία χαρτογραφημένα ως επικίνδυνα (πινακίδες σε στροφή, σε νησίδες, κ.λπ.).
2.       Συνεπώς, η μέχρι σήμερα ακολουθούμενη πρακτική μας (υποβολή μηνύσεων - ενημέρωση αρμοδίων φορέων για την αποξήλωση) αποδεικνύεται ανεπαρκής ως προς την επίτευξη του επιδιωκόμενου αποτελέσματος, που

2                                                        
ι	,
είναι η βελτίωση του παρεχόμενου στον πολίτη επιπέδου οδικής ασφάλειας.
3.       Σύμφωνα με την πρόσφατη Εγκύκλιο του Εισαγγελέα του Αρείου Πάγου [(δ) σχετική], η οποία σας κοινοποιήθηκε με τη (γ) σχετική, η τοποθέτηση πινακίδων και παραμονή επιγραφών στο οδικό δίκτυο της Χώρας, κατά παράβαση των οικείων διατάξεων που προβλέπουν τις προϋποθέσεις του επιτρεπτού της τοποθέτησης τους, αποτελεί διαρκές έγκλημα και εφόσον διαρκεί η τέλεση του εγκλήματος αυτού, είναι αυτόφωρο και ως εκ τούτου είναι επιβαλλόμενη η σύλληψη και παραπομπή των υπαιτίων στο πλαίσιο της αυτοφώρου διαδικασίας ενώπιον του αρμοδίου εισαγγελέα Πλημ/κών.
4.      Αυτονόητο είναι ότι οι ενέργειες των Υπηρεσιών μας δεν θα πρέπει να πραγματοποιούνται μόνο όταν συμβαίνουν τροχαία ατυχήματα (εφαρμογή αυτόφωρης διαδικασίας κ.λπ.) αλλά και προληπτικά, δίνοντας ιδιαίτερο βάρος στα επικίνδυνα σημεία που είναι δυνατόν να σημειωθούν τροχαία ατυχήματα εξ αιτίας των υπαρχουσών στα σημεία αυτά παράνομων διαφημιστικών πινακίδων οι οποίες κατά τις εκτιμήσεις οικείου Αξιωματικού της Τροχαίας δύνανται να αποσπάσουν την προσοχή των οδηγών.
5.       Η υλοποίηση της προληπτικής αυτής δράσης, όπως είναι διαμορφωμένη η κατάσταση, αναγνωρίζεται ως δύσκολη διαδικασία αλλά απολύτως αναγκαία, τόσο για λόγους σκοπιμότητας, όσο και νομιμότητας. Προς τούτο παρακαλούμε όπως κατά λόγο αρμοδιότητας (στην περιοχή ευθύνης σας): α) Ενεργήσετε αυτοψία και λεπτομερή καταγραφή -χαρτογράφηση» και φωτογράφηση με προτεραιότητα των σημείων με αυξημένης πιθανότητας πρόκλησης τροχαίων ατυχημάτων εξαιτίας της θέσης των διαφημιστικών πινακίδων (στροφές, σηματοδότες, περιορισμός ορατότητας, απόσταση από οδόστρωμα, θάμβωση — απόσπαση προσοχής οδηγών κ.λπ). β) Ενημερώσετε τους αρμόδιους φορείς για την ακριβή θέση των πινακίδων αυτών με αίτημα την αποξήλωσή τους, κοινοποιώντας τη σχετική αλληλογραφία στις αρμόδιες εισαγγελικές αρχές, συμμορφούμενοι με το περιεχόμενο της εγκυκλίου [(δ) σχετική].
γ) Ζητήσετε ακριβή στοιχεία του υπευθύνου ή υπεύθυνων από τους οικείους Δήμους, εναντίον των οποίων θα εφαρμόζεται κάθε φορά η αυτόφωρη διαδικασία, σύμφωνα με την παρούσα και τη (δ) σχετική. Η διαδικασία αυτή θα εφαρμόζεται σύμφωνα με τα διατασσόμενα εναντίον συγκεκριμένων προσώπων-ποινικά υπευθύνων, μετά από προηγούμενη αναφορά - συνεννόηση με τις εισαγγελικές αρχές, με την επιφύλαξη των οριζομένων στις διατάξεις του άρθρου 57 του Ν. 2218/1994 (Α'-90) σύμφωνα με τις οποίες για πλημμελήματα που διαπράττονται από αιρετά όργανα της τοπικής αυτοδιοίκησης κατά την άσκηση των καθηκόντων τους ή εξαιτίας αυτών, δεν έχουν εφαρμογή οι διατάξεις των άρθρων 417-419 του Κ.Π.Δ.
6.     Εάν οι διαφημιστικές πινακίδες είναι εγκαταλειμμένες και δεν εξακριβώνεται το φυσικό πρόσωπο, η εταιρεία ή ο Δήμος που τις έχει εγκαταστήσει και τις εκμεταλλεύεται, να απευθύνεστε εγγράφως στις αρμόδιες υπηρεσίες Ο.Τ.Α., κοινοποιώντας ταυτόχρονα στον οικείο Εισαγγελέα προκειμένου να αποξηλωθούν άμεσα.

7.'    Είναι αυτονόητο ότι πέραν από τον (ανωτέρω) προληπτικό έλεγχο, η αυτόφωρη διαδικασία θα εξετάζεται και θα εφαρμόζεται όταν συμβεί τροχαίο ατύχημα και διαπιστώνεται η άμεση σχέση παράνομης διαφημιστικής πινακίδας.
8.    Καθίσταται σαφές ότι, η Ελληνική Αστυνομία ως κατ' εξοχήν φορέας διασφάλισης της εφαρμογής του νόμου και προστασίας των εννόμων αγαθών των πολιτών, επιβάλλεται όπως εντατικοποιήσει τις δράσεις της σε συνεργασία με τους λοιπούς αρμόδιους φορείς, για την αποτελεσματικότερη αντιμετώπιση του προβλήματος και την εμπέδωση κλίματος οδικής ασφάλειας στην πατρίδα μας.
9.     Οι κ.κ. Γ.Α.Δ/ντες να παρακολουθούν συνεχώς τη δραστηριότητα των υφισταμένων τους υπηρεσιών και να δώσουν τις αναγκαίες συμπληρωματικές οδηγίες ,ώστε αυτές να αναλάβουν δυναμική δράση για την αντιμετώπιση του προβλήματος καθόσον υπάρχει το ενδεχόμενο αναζήτησης ευθυνών από πολίτες σε βάρος τους, σε περίπτωση μη υλοποίησης του περιεχομένου της προαναφερομένης εγκυκλίου.
Ειδικότερα, αναφορικά με την εμπλοκή των οικείων Δήμων, οι αρμόδιοι κατά τόπο Δ/ντές Αστυν. Δ/νσεων ή οι Δ/ντές Αστυνομίας καθώς και οι Διοικητές των Υπηρεσιών Τροχαίας να προηγηθούν και ενημερώσουν τους κ.κ. Δημάρχους για την υποχρέωση εφαρμογής της σχετικής εγκυκλίου προκειμένου στο πλαίσιο αγαστής συνεργασίας, να αναπτύξουν πρωτοβουλία άμεσης αποξήλωσης των παράνομων διαφημιστικών πινακίδων, με προτεραιότητα αυτών που απειλούν άμεσα την οδική ασφάλεια.
10.  Τέλος, επισημαίνεται ότι από το Αρχηγείο της Ελληνικής Αστυνομίας και στο πλαίσιο της νέας αντεγκληματικής πολιτικής (2010-2014) το συγκεκριμένο πρόβλημα συμπεριλαμβάνεται στις προτεραιότητες της οδικής ασφάλειας και προστίθεται στις επικίνδυνες παραβάσεις οπότε η δραστηριότητα σας θα αναφέρεται και αξιολογείται μηνιαίως σύμφωνα με την σχετική Διαταγή «Δραστικός περιορισμός των τροχαίων ατυχημάτων».
11.   Το Υπουργείο Εσωτερικών, Αποκέντρωσης και Ηλεκτρονικής Διακυβέρνησης/Γενική Δ/νση Τοπικής Αυτοδιοίκησης στο οποίο κοινοποιείται το παρόν με αντίγραφο της (δ) σχετικής παρακαλείται για την ενημέρωση του, την άμεση ενημέρωση των Ο.Τ.Α. και τυχόν περαιτέρω ενέργειες αρμοδιότητας του.

ΥΝΤΗΣ
ΟΛΑΙΜΗΣ
θυντής
Ο ΑΡΧΗΓΟΣ ΕΛΕΥΘΕΡΙΟΣ ΟΙΚΟΝΟΜΟΥ
Αντιστράτηγος

ΕΛΛΗΝΙΚΗ ΔΗΜΟΚΡΑΤΙΑ
Ο ΕΙΣΑΓΓΕΛΕΥΣ ΤΟΥ ΑΡΕΙΟΥ ΠΑΓΟΥ

Αθήνα 13/11/2009
Αριθ. Πρωτ.4422 / Εγκ. 9

ΤΜΗΜΑ ΔΙΟΙΚΗΤΙΚΟ ΤΗΛ. 2106411526              ΦΑΞ  2106411523
ΠΡΟΣ Το Υπουργείο Προστασίας του Πολίτη
Αρχηγείο Ελληνικής Αστυνομίας
Κλάδος Οργάνωσης και Ανθρωπίνου Δυναμικού
Διεύθυνση Οργάνωσης- Νομοθεσίας
Τμήμα 3β Νομικών Υποθέσεων
Σε συνέχεια της υπ' αριθ. 553/εγκ. 3 από 13/3/2008 παραγγελίας μας και επί του ερωτήματος σας: «Όταν διαπιστώνεται ότι στο οδικό δίκτυο της χώρας έχουν τοποθετηθεί διαφημιστικές πινακίδες - επιγραφές ή λαμβάνει χώρα εν γένει διαφήμιση αγαθών ή υπηρεσιών κατά παράβαση των οικείων διατάξεων, η σύλληψη και παραπομπή των υπαιτίων ενώπιον του καθ' ύλη αρμοδίου Εισαγγελέα στο πλαίσιο της αυτόφωρης διαδικασίας είναι δυνατή μόνο κατά τη στιγμή της τοποθέτησης των πινακίδων - επιγραφών ή και σε μεταγενέστερο χρόνο, οποτεδήποτε τούτο διαπιστωθεί; », η γνώμη μας είναι η ακόλουθη:
Κατά τη διάταξη του άρθρου 417 του Κ.Π.Δ. «Αν ο δράστης οποιουδήποτε πλημμελήματος έχει συλληφθεί επ' αυτοφώρω, ακολουθείται η διαδικασία που

αναφέρεται στα επόμενα άρθρα, εκτός αν ο Εισαγγελέας κρίνει ότι συντρέχουν λόγοι να μην εφαρμοστεί αυτή η διαδικασία». Στα στιγμιαία εγκλήματα, τα οποία είναι εκείνα επί των οποίων η προσβολή του εννόμου αγαθού τελειούται διό της εφάπαξ πραγματώσεως της αντικειμενικής τους υποστάσεως, (Ν. Χωραφάς Γεν. Αρχαί τόμος πρώτος σελ: 163) αυτόφωρο είναι το έγκλημα την ώρα που γίνεται ή το έγκλημα που έγινε πρόσφατα. Η πράξη θεωρείται ότι έγινε πρόσφατα, ιδίως όταν αμέσως ύστερα από αυτήν ο δράστης καταδιώκεται από τη δημόσια δύναμη ή από τον παθόντα ή με δημόσια κραυγή, όπως και όταν συλλαμβάνεται οπουδήποτε να έχει αντικείμενα ή ίχνη από τα οποία συμπεραίνεται ότι διέπραξε το έγκλημα σε πολύ πρόσφατο χρόνο. Ποτέ δεν θεωρείται ότι συντρέχει μια από τις παραπάνω περιπτώσεις αν πέρασε όλη η επόμενη μέρα από την τέλεση της πράξης (άρθρο 242 παρ; 1 και 2 Κ.Π.Δ.). Επί των διαρκών αδικημάτων, εφόσον διαρκεί η τέλεσή τους είναι αυτόφωρα. Για να χαρακτηρισθεί μια αξιόποινη πράξη ως διαρκές έγκλημα, πρέπει όχι μόνο η αρχική τέλεσή της να στοιχειοθετεί την κατά νόμο αντικειμενική της υπόσταση, αλλά και η παραπέρα από το δράστη διατήρηση της να μην αποτελεί μόνο συνέπεια, αλλά συνέχεια αυτής, δηλαδή να στοιχειοθετεί και αυτή την αντικειμενική υπόσταση του ιδίου εγκλήματος. Έτσι λοιπόν στην κατά νόμο αντικειμενική υπόσταση του διαρκούς εγκλήματος δεν ανήκει μόνο η παραγωγή ή η τέλεση του εγκλήματος, αλλά νόμιμα εντάσσεται σ' αυτή και η παραπέρα διατήρηση του, που στοιχειοθετεί και αυτή την αντικειμενική υπόσταση του αρχικού εγκλήματος. Από τα προεκτεθέντα προκύπτει ότι το διαρκές έγκλημα είναι μεν τυπικά-τετελεσμένο όταν πραγματοποιηθεί η σύμφωνα με το νόμο αντικειμενική του υπόσταση, όμως τούτο αποπερατώνεται ουσιαστικά

μόνον όταν αρθεί η παράνομη κατάσταση που έχει από αυτό δημιουργηθεί και που η διατήρηση της στοιχειοθετεί το αρχικό έγκλημα και έτσι αποτελεί τη συνέχιση του (Γνωμ. Εισαγ- ΑΠ Κων. Σταμάτη με τις σ' αυτή παραπομπές στη νομολογία και τη θεωρία Π.Χρ. ΛΔ' /98)
Στην προκειμένη περίπτωση η τοποθέτηση πινακίδων - επιγραφών στο οδικό δίκτυο της χώρας και η υπό τούτων εν γένει διαφήμιση, αγαθών ή υπηρεσιών κατά παράβαση των οικείων διατάξεων που προβλέπουν τις προϋπόθεσες του επιτρεπτού της τοποθέτησης τους, αποτελεί διαρκές έγκλημα και τούτο διότι η κατά παράβαση των διατάξεων αυτών τοποθέτηση των πινακίδων - επιγραφών,* πραγματώνει την αντικειμενική υπόσταση του δια των διατάξεων αυτών προβλεπομένου αδικήματος όχι μόνο με την εφάπαξ τέλεσή του, αλλά και με την παραπέρα διατήρηση της παράνομης κατάστασης που δημιουργείται δι' αυτού και διαρκεί μέχρις ότου αρθεί η κατάσταση αυτή, η οποία προσβάλλει το έννομο αγαθό της ασφάλειας των στο πιο πάνω οδικό δίκτυο της χώρας κινουμένων οδηγών και πεζών πολιτών. Εφόσον λοιπόν διαρκεί η τέλεση του διαρκούς αυτού εγκλήματος είναι τούτο αυτόφωρο και είναι επιτρεπτή η σύλληψη και παραπομπή των υπαιτίων ενώπιον του καθ' ύλη και κατά τόπον αρμοδίου Εισαγγελέα Πλημμελειοδικών στο πλαίσιο της αυτόφωρης διαδικασίας.

 

ΕΛΛΗΝΙΚΗ ΔΗΜΟΚΡΑΤΙΑ                                                      Αθήνα       13 Ι   3   Ι2008
Ο ΕΙΣΑΓΓΕΛΕΥΣ
τον αρειου παγου	Αριθ. Πρωτ 553 / εγκ. 3
ΤΜΗΜΑ ΔΙΟΙΚΗΤΙΚΟ ΤΗΛ. 2106411526                  ΦΑΞ 2106411523
Προς
1) Τον κ. Αρχηγό της Ελληνικής Αστυνομίας
2) Τον κ. Γενικό Γραμματέα Δημοσίων Έργων
Επειδή συμπολίτες μας απευθύνονται σε μας διαμαρτυρόμενοι για την
τοποθέτηση επιγραφών, διαφημίσεων, πινακίδων και αφισών, κάποιες των
οποίων αποτέλεσαν την αιτία τροχαίων ατυχημάτων λόγω της παρά τον νόμον
επικίνδυνης κατασκευής τους και τοποθέτησης τους κατά μήκος των οδών των
πόλεων, των εθνικών και επαρχιακών οδών, σας γνωρίζουμε ότι η σχετική
νομοθετική πρόβλεψη του άρθρου 11 του Ν. 2696/1999 «Κύρωση του Κώδικα
Οδικής Κυκλοφορίας», όπως ισχύει σήμερα, με τις τελευταίες τροποποιήσεις
των Νόμων 3534 και 3542/2007, έχει ως εξής:	'
1. Απαγορεύεται κάθε διαφήμιση που πραγματοποιείται με οποιονδήποτε τρόπο και μέσο, στα εκτός κατοικημένης περιοχής τμήματα των χαρακτηρισμένων εθνικών και επαρχιακών οδών «ή αυτοκινητοδρόμων» και σε ζώνη μέχρι εκατόν πενήντα (150) μέτρων και από τις δύο πλευρές του άξονα των οδών αυτών και είναι ορατή από τους χρήστες των οδών.

Η παραπάνω ζώνη απαγόρευσης περιορίζεται στα σαράντα (40) μέτρα και από τις δύο πλευρές του άξονα των ανωτέρω τμημάτων εθνικών και επαρχιακών οδών «ή αυτοκινητοδρόμων», που διέρχονται μέσα από κατοικημένη περιοχή, αν το επιτρεπόμενο όριο ταχύτητας στα τμήματα αυτά είναι ανώτερο των 70 Κm/h. «Σε κλάδους ανισόπεδων κόμβων αυτοκινητοδρόμων και στις περιοχές των σταθμών διοδίων ισχύει η απόσταση των 150 μέτρων από τις δύο πλευρές του άξονα της κατεύθυνσης, ανεξαρτήτως ορίου ταχύτητας.»
2. Απαγορεύεται γενικά η τοποθέτηση επιγραφών ή διαφημίσεων ή η εγκατάσταση οποιασδήποτε πινακίδας, αφίσας, διαγράμμισης ή συσκευής, σε θέση ή κατά τρόπο που μπορεί να έχει οποιεσδήποτε αρνητικές επιπτώσεις στους χρήστες της οδού ή να επηρεάσει με οποιονδήποτε τρόπο την κυκλοφορία. Ιδίως απαγορεύεται η τοποθέτηση ή εγκατάσταση των ανωτέρω σε τέτοιες θέσεις, ώστε να παρεμποδίζεται η θέα των πινακίδων κατακόρυφης σήμανσης ή φωτεινών σηματοδοτών ή να δημιουργείται σύγχυση με πινακίδες σήμανσης ή με κυκλοφοριακή διαγράμμιση ή με άλλη συσκευή ρύθμισης της κυκλοφορίας ή να τις καταστήσει λιγότερο ορατές ή αποτελεσματικές ή να προκαλέσει θάμβωση στους χρήστες της οδού και γενικά να 'αποσπάσουν την προσοχή τους κατά τρόπο που μπορεί να έχει δυσμενή επίδραση στην οδική ασφάλεια γενικά.
3. Σε οδούς, στις οποίες είναι εγκατεστημένοι φωτεινοί σηματοδότες ρύθμισης της κυκλοφορίας, απαγορεύεται η τοποθέτηση έγχρωμων

φωτεινών διαφημίσεων ή πινακίδων ή αναγραφών με χρώματα που χρησιμοποιούνται στη φωτεινή σηματοδότηση, σε απόσταση εκατέρωθεν και υψος μικρότερο των είκοσι (20) μέτρων από κάθε φανό σηματοδότησης.
4. Με παράλληλη τήρηση των διατάξεων των προηγούμενων παραγράφων, επιτρέπεται να τοποθετούνται ή να λειτουργούν επιγραφές που αναφέρονται στην επωνυμία ή σε άλλο διακριτικό σημείο ή τίτλο επιχείρησης που λειτουργεί παρά την οδό.
Οι διαφημιστικές ως άνω πινακίδες και επιγραφές, όπου επιτρέπεται πρέπει να τοποθετούνται παράλληλα προς τον άξονα της οδού, εκτός από τις διαφημίσεις και τις επιγραφές των εγκεκριμένων πλαισίων και των πρατηρίων καυσίμων που λειτουργούν παρά την οδό, οι οποίες μπορούν να τοποθετούνται και κάθετα προς τον άξονα αυτής.
5. Η τοποθέτηση διαφημιστικών πλαισίων και διαφημίσεων στα στέγαστρα στάσεων αστικών και υπεραστικών συγκοινωνιών επιτρέπεται μόνο στην πλευρά
που βρίσκεται στο αντίθετο προς την κατεύθυνση της κυκλοφορίας άκρο του

στεγάστρου.                                                                             
6. Απαγορεύονται επί οχημάτων οι φωτεινές ή φωτιζόμενες διαφημίσεις, οι διαφημίσεις για τις οποίες χρησιμοποιούνται αντανακλαστικά στοιχεία, καθώς και οι διαφημίσεις με εναλλασσόμενα μηνύματα.
7. Απαγορεύεται κάθε διαφήμιση εκτός των καθορισμένων πλαισίων ή οποιαδήποτε αναγραφή λέξεων, εικόνων ή συμβόλων σε στύλους

ηλεκτροφωτισμού η φωτεινών σηματοδοτών, σε διαχωριστικές νησίδες ή νησίδες ασφαλείας σε πεζοδρόμια, σε επιφάνειες τεχνικών έργων, οδοποιίας, είτε αυτή γίνεται απευθείας στις επιφάνειες αυτές είτε σε επιφάνειες μέσων εξαρτώμενων από τα τεχνικά έργα.
8. Διαφημίσεις, επιγραφές, πινακίδες, αφίσες, διαγραμμίσεις ή συσκευές που τοποθετούνται κατά παράβαση των διατάξεων του άρθρου αυτού, αφαιρούνται ή εξαλείφονται ή, εφόσον είναι φωτεινές, τίθενται εκτός λειτουργίας, κατά τη διαδικασία που προβλέπεται από τις διατάξεις της παρ. 3 του άρθρου 18 του ν. 2130/1993.
Σε περίπτωση που τα αρμόδια όργανα της Γενικής Γραμματείας Δημόσιων Εργων ή της Περιφέρειας διαπιστώσουν την παράλειψη τήρησης των υποχρεώσεων του προηγούμενου εδαφίου από τους προς τούτο υπόχρεους, δύνανται να τους καλούν προς εκτέλεση των αναγκαίων ενεργειών, τάσσοντας τους σχετική προθεσμία ενέργειας. Αν η προθεσμία παρέλθει άπρακτη, τα αρμόδια όργανα της Γενικής Γραμματείας Δημόσιων Εργων ή της Περιφέρειας δύνανται να προβούν σε όλες τις αναγκαίες ενέργειες καθ1 υποκατάσταση των οργανισμών αυτοδιοίκησης. Η υποκατάσταση αυτή περιλαμβάνει κάθε πρόσφορη ενέργεια για την αφαίρεση, εξάλειψη ή θέση εκτός λειτουργίας των διαφημίσεων και επιγραφών από οποιονδήποτε χώρο της οδού, ανεξάρτητα από το φορέα που τη συντηρεί.
Η σχετική δαπάνη βαρύνει τους οργανισμούς αυτοδιοίκησης και εγγράφεται στον προϋπολογισμό τους ως υποχρεωτική δαπάνη, βάσει των σχετικών διατάξεων

του Κώδικα. Σε κάθε περίπτωση η υπηρεσία που προβαίνει στην αφαίρεση, εξάλειψη ή θέση εκτός λειτουργίας παράνομων επιγραφών ή διαφημίσεων, καθώς και οι οργανισμοί αυτοδιοίκησης, στον προϋπολογισμό των οποίων εγγράφεται υποχρεωτική δαπάνη για σχετικές ενέργειες που έγιναν καθ' υποκατάσταση τους, δύναται να καταλογίζει τη σχετική δαπάνη σε βάρος των διαφημιστών ή των διαφημιζομένων, η είσπραξη της οποίας γίνεται σύμφωνα με τις διατάξεις για την είσπραξη των δημοσίων εσόδων. Οι ανωτέρω υπηρεσίες δεν φέρουν καμία ευθύνη για τυχόν ζημιές κατά την αποξήλωση, καθώς και για τη φύλαξη και την απόδοση των σχετικών υλικών στους διαφημιστές ή τους διαφημιζόμενους.
9. Αυτός που επικολλά ή αναρτά έντυπα ή διενεργεί γενικά διαφημιστικές πράξεις και παραβαίνει τις διατάξεις του άρθρου αυτού, καθώς και ο διαφημιζόμενος ή ο διαφημιστής, τιμωρούνται με χρηματική ποινή έως χίλια πεντακόσια (1.500,00) ευρώ και αν γίνει χρήση ανεξίτηλων ουσιών έως δέκα χιλιάδες (10.000,00) ευρώ.» Οι πρόεδροι διοικητικών συμβουλίων, οι εντεταλμένοι ή διευθύνοντες σύμβουλοι Α.Ε., οι διαχειριστές Ε.Π.Ε., καθώς και τα πρόσωπα που ασκούν τη διοίκηση ή τη διαχείριση άλλων νομικών προσώπων του Δημοσίου ή των οργανισμών τοπικής αυτοδιοίκησης (Ο.Τ.Α.) ή του ιδιωτικού τομέα που αναθέτουν διαφημιστικές πράξεις κατά παράβαση του άρθρου αυτού, τιμωρούνται σαν αυτουργοί, ανεξάρτητα από την τυχόν ποινική ευθύνη άλλου φυσικού προσώπου.

10. Οι ποινές της προηγούμενης παραγράφου επιβάλλονται εφόσον δεν προβλέπονται ποινές αυστηρότερες από άλλες διατάξεις.
Σας παρακαλούμε λοιπόν να επιβλέπετε δια των υφισταμένων σας υπηρεσιών την τήρηση των όσων η πιο πάνω διάταξη επιτάσσει, κινουντες κατά των παραβατών αυτής τις προβλεπόμενες διοικητικές και ποινικές διαδικασίες.
Αντεισαγγελέας του Αρείου Πάγου